**Наредба за изменение и допълнение на Наредба № 19 от 9.12.2004 г. за регистрация на пристанищата на Република България**

(обн., ДВ, бр. 111 от 2004 г., изм., бр. 62 от 2005 г., доп., бр. 91 от 2006 г., изм. и доп., бр. 75 от 2010 г., бр. 26 от 2014 г.)

**§ 1.** В чл. 9 се правят следните изменения и допълнения:

1. В ал. 1, т. 2, буква „в“ след абревиатурата „ЕИК“ се поставя наклонена черта и се добавя „код по БУЛСТАТ“;

2. В ал. 5, точка 4 се отменя;

3. В ал. 5, точка 8 се правят следните изменения и допълнения:

а) буква „а“ се изменя така:

„а) представя удостоверение за актуалното състояние на вписванията в търговския регистър за лицата, регистрирани в друга държава-членка на Европейския съюз“;

б) буква „б“ се отменя;

**§ 2.** В чл. 9а се правят следните изменения и допълнения:

1. В ал. 5, точка 3 се отменя;

2. В ал. 5, точка 6 се правят следните изменения и допълнения:

а) буква „а“ се изменя така:

„а) представя удостоверение за актуалното състояние на вписванията в търговския регистър за лицата, регистрирани в друга държава-членка на Европейския съюз“;

б) буква „б“ се отменя;

**§ 3.** В чл. 10 се правят следните изменения и допълнения:

1. Алинея 1 се изменя така:

„(1) Длъжностните лица по вписванията по чл. 9, ал. 1 и чл. 9а, ал. 1 вписват пристанището, пристанищния терминал или специализирания пристанищен обект в регистъра и издават удостоверение за регистрация на пристанището, на пристанищния терминал или специализирания пристанищен обект в 7-дневен срок от подаване на заявлението. При фактическа и правна сложност вписването и издаването на удостоверение за експлоатационна годност се извършва в 14-дневен срок от подаване на заявлението, а когато е необходимо да се съберат доказателства за съществени обстоятелства или да се даде възможност на други граждани и организации да се защитят, вписването и издаването на удостоверение се извършва до един месец от започване на производството.“;

2. Алинея 2 се отменя;

3. Алинея 3 се отменя;

4. В ал. 5 думите „изпълнителният директор на Изпълнителна агенция „Морска администрация“ отказва“ се заменят с „длъжностните лица по вписванията по чл. 9, ал. 1 и чл. 9а, ал. 1 отказват“;

5. Алинея 6 се изменя така:

„(6) Отказът за вписване на пристанището, пристанищния терминал или специализирания пристанищен обект в регистъра се постановява от длъжностните лица по вписванията по чл. 9, ал. 1 и чл. 9а, ал. 1 и може да бъде оспорван по административен ред пред изпълнителния директор на Изпълнителна агенция „Морска администрация“.

**§ 4.** В чл. 11 се правят следните изменения и допълнения:

1. В ал. 1 думите „изпълнителния директор на Изпълнителна агенция „Морска администрация“ се заменят със „съответната териториална дирекция на Изпълнителна агенция „Морска администрация“;

2. В ал. 3 се създава изречение второ:

„При наличие на промяна във вече заявени обстоятелствата, констатирана при извършена служебна проверка, се извършва служебно вписване. “;

3. В ал. 6 думите „изпълнителния директор на Изпълнителна агенция „Морска администрация“ се заменят с „длъжностните лица по вписванията по чл. 9, ал. 1 и чл. 9а, ал. 1“.

**Ивайло Московски**

*Министър на транспорта,*

*информационните технологии и съобщенията*